מדיחה אל-עג'רוש

מדיחה אל-עג'רוש (בערבית: مديحة العجروش; נולדה ב-1955) היא פסיכולוגית, צלמת, פמיניסטית ופעילה למען זכויות נשים סעודית. היא למדה לתואר בפסיכולוגיה באוניברסיטת אוקלהומה. ב-1990, אל-עג'רוש לקחה חלק במחאות הראשונות של נשים סעודיות נגד האיסור על נהיגה של נשים, כש-47 נשים שלחו את נהגיהן הביתה, ולקחו את ההגה לידיהן. כתוצאה, אל-עג'רוש נעצרה, פוטרה מעבודתה, ודרכונה נשלל. היא תיארה את רוח התקופה שבה התחוללה מלחמת המפרץ הראשונה בכווית השכנה: "ראינו את החיילות האמריקאיות שהיו מוצבות בסעודיה נוהגות, וזה נתן לנו הנשים את הדחיפה לפעולה". כעונש נוסף, הרשויות החרימו תשלילים של צילומים שצילמה כצלמת במהלך 15 שנים, ושרפו אותם. אחרי זה, יצא קמפיין הכפשה נגד הנשים בעיתונות, ואנשי הדת דרשו את הלקאתן הציבורי[דרושה הבהרה]. ב-2011 הצטרפה אל-עג'רוש אל כחמישים נשים ששוב יצאו כחלק מקמפיין נשים להגה (בערבית, قيادة المرأة في السعودية) התנועה למען ביטול האיסור על נהיגת נשים (ובערבית, משחק מילים בעל משמעות כפולה של נהיגה והנהגה). המחאה קמה כחלק ממחאות רחבות יותר שהתרחשו בערב הסעודית, במסגרת האביב הערבי. היא נעצרה, ושוב פוטרה מעבודתה בעמותה. ב-2013, הקמפיין גדל ואף יצר תהודה בינלאומית, הודות לגדילת פלטפורמות כמו טוויטר ופייסבוק. בריאיון לעיתון הטלגרף במעמד נהיגה המונית של נשים, סיפרה אל-עג'רוש: "אז ב-1990 הייתי ממש אחוזת אימה, ולא הייתה לנו שום מדיה חברתית כדי להראות מה עושים לנו ולהגן עלינו." בין 15 ל-18 במאי 2018, נעצרה אל-עג'רוש כחלק מסדרת פשיטות של כוחות הביטחון, בה עצרו רבות ממובילות תנועת הנשים, בהן לוג'יין אל-הד'לול, אימאן אל-נאפג'אן, עזיזה אל-יוסף, עאישה אל-מאנה ואחרות, וכן ושני גברים המעורבים בקמפיין. Human Rights Watch מפרש את מטרת המעצרים כאמצעי הפחדה "נגד כל מי שמביע ספקנות לגבי האג'נדה של נסיך הכתר בנושא זכויות". הממשלה השיקה יחד עם המעצרים ההמוניים קמפיין מדיה בו קראו לפעילות "בוגדות", ושר הפנים הסעודי הצהיר שהן תחת חקירה על "מגעים עם גורמים זרים" וניסיונות לגייס פקידי ממשל במטרה להסב נזק לממלכה. העיתון הסעודי "עוכאז" (עכאט'), עיתון פרו-ממשלתי, דיווח שעונש המוות עומד על הפרק עבור הנשים. עיתון סעודי אחר פרסם שאם יעמדו למשפט, צפוי לפעילות עונש של 20 שנים בכלא. אל-עג'רוש ואל-מאנה שוחררו כעבור מספר ימים, כנראה בשל גילן. Fahim, Kareem; Morris, Loveday (2018-05-19). "In harsh Saudi crackdown, famous feminists are branded as 'traitors'". Washington Post (באנגלית אמריקאית). ISSN 0190-8286. Nafjan, Eman Al (2012-03-08). "This year let's celebrate … the Saudi women's driving campaign | Eman Al Nafjan". the Guardian (באנגלית). "Saudi women driving campaigners detained and branded traitors". The Independent (באנגלית בריטית). 2018-05-19. "Body: Female: Gulf and Saudi Arabia". Encyclopedia of Women & Islamic Cultures. "From women taking the wheel to the arrival of cinemas, Saudi Arabia is changing". Mainichi Daily News (באנגלית). 2018-04-24. Harriet Alexander, ‏Saudi women prepare for driving protest, The Telegraph, 25 October 2013 "Saudi Arabia 'arrests women's rights activists'". www.aljazeera.com. Saudi government detains seven women's rights activists, May 20, 2018 Saudi Arabia arrests female activists weeks before lifting of driving ban, By Sarah El Sirgany and Hilary Clarke, May 21, 2018, CNN "Saudi Arabia: Women's Rights Advocates Arrested — Jumping Ahead of Crown Prince's Reforms Risks Jail Time". Human Rights Watch. 2018-05-18. ארכיון מ-2018-05-19. Detained Saudi women rights activists could face death penalty, warns pro-government newspaper, The New Arab, 21 May, 2018 Loveday Morris, The High Price of Feminism in the New Saudi Arabia, The Washington Post, ‏May 20, 2018